Pratt & Whitney R-2800 Double Wasp

right|thumb|Zachovaný motor R-2800-21
**Pratt & Whitney R-2800 Double Wasp** patril k najvýkonnejším lietadlovým motorom, ktoré boli používané v čase druhej svetovej vojny. Tento motor americkej firmy Pratt & Whitney bol vyrábaný počas druhej svetovej vojny a ešte aj niekoľko rokov po vojne. K najznámejším typom lietadiel, ktoré boli poháňané týmto motorom patria stíhačky F4U Corsair (prototyp XF4U bol vôbec prvým typom, ak neuvažujeme testovanie na lietajúcej skúšobni, na ktorom sa motor R-2800 prvýkrát dostal do vzduchu), Grumman F6F Hellcat, Republic P-47 Thunderbolt či bombardéry Martin B-26 Marauder a Douglas A-26 Invader.

Bol to štvordobý zážihový vzduchom chladený dvojhviezdicový osemnásťvalec; valce boli usporiadané v dvoch hviezdiciach po deviatich valcoch za sebou, hviezdice boli voči sebe pootočené o polovicu vzdialenosti medzi valcami. Motor so zdvojeným zapaľovaním je vybavený kompresorom a reduktorom (reduktor znižuje otáčky medzi kľukovým hriadeľom a vrtuľou).

Obsah motora bol 2804,46 kubického palca (45,957 litra). Od hviezdicového – radiálneho – usporiadania valcov a zdvihového objemu motora udaného v kubických palcoch je odvodené typové označenie motora R-2800.

## Typové rady (tzv. „Series“) a jednotlivé verzie motora
Series B
* **R-2800-8**: 2000 hp (1491,4 kW)
* **R-2800-8W**
* **R-2800-10**: 2000 hp (1491,4 kW)
* **R-2800-10W**: 2200 hp (1640,5 kW)
* **R-2800-27**: 2000 hp (1491,4 kW)
* **R-2800-31**: 2000 hp (1491,4 kW)
* **R-2800-41**: 2000 hp (1491,4 kW)
* **R-2800-43**: 2000 hp (1491,4 kW)
* **R-2800-59**: 2000 hp (1491,4 kW)
* **R-2800-63**: 2000 hp (1491,4 kW)

Series C
* **R-2800-34W**: 2100 hp (1566 kW)
* **R-2800-57**: 2100 hp (1566 kW)
* **R-2800-73**: 2100 hp (1566 kW)
* **R-2800-77**: 2100 hp (1566 kW)

Series E
* **R-2800-32**: 2000 hp (1491,4 kW)

## R-2800-10W
thumb|Pratt & Whitney R-2800
Motor tejto verzie poháňal námorné stíhacie lietadlá Grumman F6F-3 a F6F-5 Hellcat (rovnako bol použitý aj na jednej verzii nočného stíhacieho lietadla Northrop P-61 Black Widow). Oproti verzii R-2800-10, z ktorej vychádza (tá poháňala stíhačku F6F-3 z prvých výrobných sérií) má možnosť dodatočného zvýšenia výkonu až na 2200 hp vďaka vstrekovaniu vody (resp. nemrznúcej zmesi vody a alkoholu) do sania motora.

### Základné technické údaje
* **Typ**: vzduchom chladený, preplňovaný, dvojhviezdicový 18-valec
* **Vŕtanie valca**: 5,75 palca (cca 146,05 mm)
* **Zdvih piesta**: 6 palcov (cca 152,4 mm)
* **Objem valcov**: 2804,46 kubického palca (cca 45,957 litra)
* **Kompresný pomer**: 6,65
* **Priemer motora**: 1335 mm
* **[[Kompresor (plyn)|Kompresor]]**: dvojstupňový odstredivý, poháňaný mechanickým prevodom od kľukového hriadeľa motora
* **Rozvod**: dvojventilový, OHV (riadený vačkovým kotúčom)
* **Palivo**: benzín o.č. 100 (100/130 Grade)
* **Reduktor** otáčok vrtule: planetový, s prevodom 2,00 (t.j. kľukový hriadeľ má dvojnásobné otáčky proti hriadeli vrtule; ide teda o pomer otáčok hnacieho a hnaného hriadeľa).

### Výkony (verzia R-2800-10W)
* **Vzletový výkon** motora (pri 2700 ot/min): 2000 hp (1491,4 kW), 2200 hp (1640,5 kW) so vstrekovaním vody

## Zdroj

## Externé odkazy
* Oficiálna stránka Pratt & Whitney

Kategória:Hviezdicové motory
Kategória:Lietadlové piestové motory
Kategória:Osemnásťvalcové motory